**16 Gjennomgang og vedlikehold av internkontroll**

HMS systemet må gjennomgås årlig for å se om noe bør endres eller forbedres. Behovet for ny handlingsplan må vurderes. Er målene nådd? Har virksomheten rettet opp alle mangler? Hvis ikke, hvorfor? Er systemet bra nok for vår virksomhet? Jobber virksomheten aktivt for å forbedre helse, miljø og sikkerheten i virksomheten?

Dokumentasjon av årlig gjennomgang med forbedringer og eventuelle endringer legges her.

Virksomheten har gjennomført årskontroll av internkontrollsystemet den……………..

Daglig leder, sammen med alle ansatte eller representanter for de ansatte, gjennomgår hvert år internkontrollhåndboken. Dette skjer gjerne i samarbeid med verne- og helsepersonale. Hensikten er å se om håndboken stemmer overens med virkeligheten. Vi går gjennom hvert kapittel og punkt i håndboken og ser på om rutinene følges. Forhold som må rettes opp, føres i bedriftens handlingsplan.

Bedriftens internkontroll gjennomgås hvert år innen ..........................måned.

Bedriftens handlingsplaner er et praktisk verktøy for å bli bedre!

Bedriftens handlingsplaner er også det viktigste beviset på at vi tilfredsstiller internkontrollforskriftens krav om "systematisk helse-, miljø- og sikkerhetsarbeid".

## Sjekkliste for gjennomgang og vedlikehold:

\* Følges rutinene?

\* Er rutinene gode nok?

\* Er planlagte tiltak gjennomført innen tidsfristene?

\* Er opplæringsrutinene gode nok?

\* Er lover og forskrifter oppdatert?